เนื่องจากช่วงนี้ ทาง กทม. มีนโยบายลอกท่อเพื่อป้องกันน้ำท่วม แต่เหตุการณ์ที่เกิดขึ้นในหมู่บ้านเคหะธานี 2 (ซอยนวลจันทร์ 56 แยก 1) ซึ่งมีซอยย่อยกว่า 10 ซอย กลับมีเพียงสองซอยที่ได้รับการลอกท่อ ทั้งที่ 1) ท่อใต้ดินเป็นท่อเดียวกัน หากจะให้การลอกท่อเห็นผลสำเร็จก็ย่อมควรจะลอกท่อทุกท่อ และ 2) ซอยอื่นๆ ก็แสดงความจำนงและยินดีที่จะสมทบทุนหากจำเป็น แต่กลับถูกเพิกเฉย จึงอยากทราบหลักเกณฑ์ในการเลือกจะลอกท่อของ กทม. หรือผู้มีอำนาจที่เกี่ยวข้อง เพราะกรณีนี้เกิดความรู้สึกว่ากำลังถูกเลือกปฏิบัติ